**HOVEDENTREPRISEKONTRAKT**

Mellem

Region Nordjylland

Niels Bohrs Vej 30

9220 Aalborg Øst

CVR-nr. 29190941

(i det følgende kaldet Bygherren)

og

Leverandør

Adresse

xxxxx……….

(i det følgende kaldet Entreprenøren)

Tilsammen kaldet Parterne

er der indgået en hovedentreprisekontrakt (hvis fagentreprise – så tilret – se evt. 04-56-00 for andre entrepriseformer)

Eventuel underleverandør:

Leverandør

Adresse

Kontaktperson

(i det følgende kaldet underleverandøren)

**1 Præambel**

Denne hovedentrepriseaftale er indgået på baggrund af underhåndsbud i henhold til Tilbudsloven.

Parterne er enige om, at samarbejdet om udførelsen af hovedentreprisen skal virke professionelt, ansvarligt og med en relevant og hurtig eskalering i Parternes organisationer måtte der opstå et behov for dette.

Såvel arbejdets udførelse (kvalitet og tid) samt afleveringen skal foregå i respekt for f.eks., at ejendommen anvendes til dagligvarebutik, og at kunder i butikkens åbningstid skal have fuld adgang.

**2 Aftalegrundlaget**

Aftalegrundlaget består af:

1. Nærværende hovedentreprisekontrakt med bilag.
2. Spørgsmål/svar og supplerende oplysninger, herunder rettelsesblade afgivet under udbudsprocessen.
3. Bygherrens udbudsbrev og samlede udbudsmateriale med bilag, herunder AB 18 Forenklet med Særlige Betingelser.
4. Entreprenørens tilbud med bilag.

Aftalegrundlaget er angivet i prioriteret rækkefølge, således at en højere prioritet ved fortolkning af aftalegrundlaget har forrang frem for en lavere prioritet. Måtte et vilkår i et lavere rangerende dokument medføre en bedre retsstilling for Bygherren, vil denne retsstilling være gældende for aftaleforholdet.

**3 Ydelsen**

Entreprenørens ydelser omfatter samtlige nødvendige arbejder og leverancer til fuldstændig færdiggørelse og aflevering af den udbudte entreprise.

Entreprenøren påtager sig i hovedentreprise at udføre her beskrives opgaven overordnet herunder om der er tale om opførelse, renovering eller andet.

For en mere detaljeret beskrivelse af entreprisen henviser Bygherren til det samlede udbudsmateriale.

**4 Entreprisesummen**

Entreprenøren forpligter sig til at levere en kontraktmæssig udførelse for følgende benævnt Entreprisesummen:

Entreprisesum: beløb kr.

Entreprisesummen reguleres i overensstemmelse med AB 18 Forenklet med Særlige Betingelser § 20.

**5 Tidsplan og dagbod**

Entreprenørens udarbejdelse af en arbejdsplan er nærmere beskrevet i AB 18 Forenklet, § 13 med Særlige Betingelser.

I det omfang Entreprenøren i forbindelse med tilbudsafgivelsen har tilbudt arbejdet udført inden for en kortere tidsfrist end forudsat i Hovedtidsplanen, er den af Entreprenøren tilbudte tidsplan bindende for Entreprenøren. Bygherren kan i denne situation kræve arbejdet udført i henhold til den tilbudte tidsplan.

Opstartsmøde afholdes den dato.

Entreprisen skal være færdiggjort senest den dato, der samtidig udgør datoen for aflevering.

Dokumentation, herunder dokumentation skal ligeledes afleveres på f.eks. afleveringsdatoen.

Bygherrens ret til dagbod er nærmere beskrevet i AB 18 Forenklet med Særlige Betingelser, § 32, stk. 2.

**6 Entreprenørens forsikring**

Entreprenøren har tegnet ansvarsforsikring jf. AB 18 Forenklet, § 10, stk. 3. Som dokumentation vedlægges en kopi af Entreprenørens forsikringspolice samt betalingsbekræftelse for den gældende forsikring.

Herudover vedlægges en bekræftelse på tilbageværende dækningssum fra entreprenørens forsikringsselskab. Dokumenterne indgår herefter i denne hovedentreprisekontrakt som bilag 1.

**7 Sikkerhedsstillelse**

Eftersom entreprisesummen ikke overstiger 1 mio. kr., stiller entreprenøren ikke sikkerhed.

*Alternativ*

Entreprenørens sikkerhedsstillelse i henhold til AB 18 Forenklet, § 8 skal være Bygherren i hænde på tidspunktet for underskriften af denne hovedentreprisekontrakt.

Sikkerheden skal udgøre 15 % af Entreprisesummen ekskl. moms, som den er opgjort i denne entreprisekontrakt og svarende til beløb kr.

[**OBS**: ved simple gravesager til 0,5 m u.t., hvor der er behov for sikkerhedsstillelse, kan sikkerheden begrænses til 10%, der nedskrives til 0,- i en sagsgang efter 1-års gennemgangen, aftal med regionens sagsbehandler]

**8 Betaling**

Bygherrens betalingsforpligtelser er nærmere beskrevet i AB 18 Forenklet, afsnit D med Særlige Betingelser.

Hvis vi kun vil have en månedsfaktura skal det beskrives, idet entreprenør iflg. AB 18 Forenklet har ret til at sende regning to gange om måneden.

**9 Ansvar**

Ingen af parterne hæfter for driftstab, avancetab eller andet indirekte tab. Det gælder dog ikke ved grov uagtsomhed eller forsætlige handlinger fra en part.

**10 Bilag**

Som bilag 1: en kopi af Entreprenørens forsikringspolice, betalingsbekræftelse for den gældende forsikring samt bekræftet tilbageværende forsikringssum fra entreprenørens forsikringsselskab.

**11 Underskrifter**

Denne entreprisekontrakt er udfærdiget og underskrevet af begge parter. Entreprisekontrakten fremsendes elektronisk til begge parter.

**12 Ændringer**

Ændringer i aftalegrundlaget skal foretages på skriftligt grundlag (evt. elektronisk) og med klare henvisninger til de steder i aftalegrundlaget, der ændres.

Ændringer skal dog holde sig inden for de udbudsretlige rammer.

Dato: Dato:

**­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**For Bygherre**  **For Entreprenøren**